open-index/open-wikipedia-markdown huggingface dataset:
নরম্যান মার্শাল

**নরম্যান এজার মার্শাল** (; জন্ম: ২৭ ফেব্রুয়ারি, ১৯২৪ - মৃত্যু: ১১ আগস্ট, ২০০৭) বার্বাডোসের সেন্ট টমাসের ওয়েলচম্যান হল প্লান্টেশন এলাকায় জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে বার্বাডোসের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। অফ-স্পিন বোলিংয়ের পাশাপাশি মাঝারীসারিতে ব্যাটিং করতেন **নরম্যান মার্শাল**।

## প্রারম্ভিক জীবন
ফাউন্ডেশন স্কুলে অধ্যয়ন করেন তিনি। ১৯৪০-৪১ মৌসুম থেকে ১৯৫৮-৫৯ মৌসুম পর্যন্ত প্রথম-শ্রেণীর ক্রিকেটে অংশগ্রহণ করেন। প্রথম-শ্রেণীর ক্রিকেটে অধিকাংশ সময়ই বার্বাডোসের পক্ষে খেললেও কাজ করার সুবাদে ১৯৫৪ ও ১৯৫৫ সালে ত্রিনিদাদের পক্ষে চারবার অংশগ্রহণ করেছেন তিনি। ১৯৫১-৫২ মৌসুমে ব্রিটিশ গায়ানার বিপক্ষে বার্বাডোসের সদস্যরূপে নিজস্ব সর্বোচ্চ ১৩৪ রান তুলেন। এছাড়াও, ১৯৪৬-৪৭ মৌসুমে জ্যামাইকার বিপক্ষে নিজস্ব সেরা বোলিং পরিসংখ্যান ৬/১১৭ গড়েন।

## আন্তর্জাতিক ক্রিকেট
খুবই মিতব্যয়ী বোলিং করতেন মার্শাল। এছাড়াও, আক্রমণাত্মকধর্মী ব্যাটিংয়ের অধিকারী ছিলেন। ১৯৫৫ সালে ৩১ বছর বয়সে অস্ট্রেলিয়ার বিপক্ষে একমাত্র টেস্টে অংশগ্রহণ করেন। জর্জটাউনে ২৬ এপ্রিল, ১৯৫৫ তারিখে অনুষ্ঠিত নিম্নমূখী রান সংগ্রহের প্রবণতার ঐ টেস্টে তিনি ০ ও ৮ এবং ২/৬২ পেয়েছিলেন। ঐ খেলায় তার দল ৮ উইকেটে পরাজিত হয়েছিল। এরপর আর তাকে টেস্ট দলে নেয়া হয়নি। মৎস্য আহরণ শেষে ফিরে আসলে তিনি তার অন্তর্ভূক্তির কথা জানতে পারেন।

## অবসর
১৯৩৯ সালে বার্বাডোসে ওয়ান্ডেরার্স ক্লাবে খেলেন। সেখানে তিনি কিছু সময় কর্মক্ষেত্রে নিয়োজিত থাকেন। প্রথম-শ্রেণীর খেলোয়াড়ী জীবন থেকে অবসর নেয়ার পর সিঙ্গার কোম্পানীর নির্বাহী হিসেবে পেরু ও ভেনেজুয়েলায গমন করেন। ঐ দেশগুলোয়ও ক্রিকেটের সাথে নিজেকে সম্পৃক্ত রেখেছেন। বার্বাডোসে ফিরে পঞ্চাশ বছর বয়সেও ওয়ান্ডেরার্স দলকে মধ্যমস্তরের বিভাগে নিয়ে যেতে সক্ষমতা দেখান।

তার ভাই রয় মার্শাল ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছেন ও ত্রিশ সহস্রাধিক প্রথম-শ্রেণীর ক্রিকেটে রান তুলেছেন যার অধিকাংশই ছিল হ্যাম্পশায়ারের সদস্যরূপে। ৮৩ বছর বয়সে ১১ আগস্ট, ২০০৭ তারিখে ক্রাইস্টচার্চের হ্যাস্টিংস এলাকায় তার দেহাবসান ঘটে। শেষদিনগুলোয় গভীর সমুদ্রে মৎস্য আহরণ করতেন ও নিয়মিতভাবে টেনিস খেলায় অংশ নিতেন।

## তথ্যসূত্র

## আরও দেখুন
* রয় মার্শাল
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯২৪-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:নর্থ ত্রিনিদাদের ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:সেন্ট টমাসের (বার্বাডোস) ব্যক্তিত্ব
কটকের যুদ্ধ (১৭৪১)

**কটকের প্রথম যুদ্ধ** ১৭৪১ সালের আগস্টে মির্জা বাকেরের নেতৃত্বাধীন মারাঠা বাহিনী এবং উড়িষ্যার প্রাদেশিক শাসনকর্তা সৈয়দ আহমদ খানের সৈন্যবাহিনীর মধ্যে সংঘটিত হয়। যুদ্ধে সৈয়দ আহমদ পরাজিত ও বন্দি হন এবং মির্জা বাকের কটক দখল করে নেন।

## পটভূমি

১৭৪০ সালে আলীবর্দী খান সরফরাজ খানকে পরাজিত ও নিহত করে বাংলার মসনদ দখল করেন। এসময় বাংলার অধীনস্থ উড়িষ্যা প্রদেশের শাসনকর্তা ছিলেন সরফরাজ খানের ভগ্নিপতি দ্বিতীয় মুর্শিদ কুলি খান। তিনি আলীবর্দীর কর্তৃত্ব মেনে নেন নি, বরং বিদ্রোহ ঘোষণা করেন। কিন্তু ১৭৪১ সালের মার্চে আলীবর্দী এই বিদ্রোহ দমন করে দ্বিতীয় মুর্শিদ কুলিকে বিতাড়িত করেন এবং নিজ ভ্রাতুষ্পুত্র ও জামাতা সৈয়দ আহমদ খানকে উড়িষ্যার নায়েব নাযিম নিযুক্ত করেন। দ্বিতীয় মুর্শিদ কুলি উড়িষ্যা পুনর্দখল করার জন্য মারাঠা নেতা প্রথম রঘুজী ভোঁসলের সহায়তা প্রার্থনা করেন। মুর্শিদ কুলির জামাতা মির্জা বাকেরের অধীনে একদল মারাঠা সৈন্য উড়িষ্যা সীমান্তে উপস্থিত হয়।

এদিকে উড়িষ্যার নবনিযুক্ত নায়েব নাযিম সৈয়দ আহমদ ছিলেন উদ্ধত প্রকৃতির। ফলে তাঁর সৈন্যবাহিনীর অনেকেই তাঁর প্রতি বিরূপ হয়ে ওঠে। এমতাবস্থায় মির্জা বাকেরের নেতৃত্বে মারাঠা বাহিনী উড়িষ্যা আক্রমণ করলে সৈয়দ আহমদের অসন্তুষ্ট সৈন্যরা মারাঠাদের সঙ্গে যোগদান করে।

## যুদ্ধের ঘটনাবলি

মির্জা বাকেরের নেতৃত্বাধীন মারাঠা সৈন্য ও সৈয়দ আহমদের বিদ্রোহী সৈন্যদের সম্মিলিত বাহিনী প্রায় বিনা বাধায় উড়িষ্যার অনেকাংশ দখল করে নেয় এবং ১৭৪১ সালের আগস্টে উড়িষ্যার তদানীন্তন রাজধানী কটকের নিকটবর্তী হয়। সৈয়দ আহমদ তাদেরকে বাধা দেয়ার চেষ্টা করেন, কিন্তু মির্জা বাকেরের তুলনামূলক বৃহত্তর ও দক্ষ সৈন্যবাহিনীর নিকট সৈয়দ আহমদের সৈন্যদল সহজেই পরাস্ত হয়। সৈয়দ আহমদ সপরিবারে বন্দি হন এবং তাঁকে বড়বাটি দুর্গে কঠোর প্রহরাধীনে অন্তরীণ করে রাখা হয়। মির্জা বাকেরের নেতৃত্বে মারাঠা সৈন্যরা কটকের ওপর নিয়ন্ত্রণ স্থাপন করে।

## ফলাফল

কটক অধিকারের পর কার্যত সমগ্র উড়িষ্যার ওপরই মির্জা বাকেরের মারাঠা সৈন্যদের কর্তৃত্ব প্রতিষ্ঠিত হয়। এ সংবাদ মুর্শিদাবাদে পৌঁছলে নবাব আলীবর্দী সসৈন্যে উড়িষ্যার দিকে অগ্রসর হন। ১৭৪১ সালের ডিসেম্বরে রায়পুরের যুদ্ধে তিনি মির্জা বাকেরের নেতৃত্বাধীন মারাঠা বাহিনীকে পরাজিত ও বিতাড়িত করেন, এবং নবাবের সেনাপতি মীর জাফর বড়বাটি দুর্গ থেকে সৈয়দ আহমদকে মুক্ত করেন। ফলে উড়িষ্যায় বাংলার নবাবের কর্তৃত্ব পুন:প্রতিষ্ঠিত হয়।

## আরো দেখুন
* কটকের যুদ্ধ (১৭৪২)
* কটকের যুদ্ধ (১৭৪৯)

## তথ্যসূত্র

বিষয়শ্রেণী:বাংলার ইতিহাস
দোলা ব্যানার্জী

**দোলা ব্যানার্জী** (জন্ম ২ জুন ১৯৮০) একজন ভারতীয় মহিলা তীরন্দাজ।

## প্রথম জীবন
অশোক ও কল্পনা ব্যানার্জীর মেয়ে দোলার জন্ম কলকাতার কাছে বরাহনগরে। বরাহনগর রাজকুমারী মেমোরিয়াল গার্লস হাই স্কুলে উনি পড়াশুনো করেছেন। ৯ বছর বয়সে উনি বরাহনগর আরচারি ক্লাবে যোগ দেন। ১৯৯৬ সালে সান দিয়েগোতে অনুষ্ঠিত বিশ্ব যুব চ্যাম্পিয়নশিপ ওনার প্রথম আন্তর্জাতিক প্রতিযোগিতা।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় তীরন্দাজ
বিষয়শ্রেণী:কলকাতার ব্যক্তি
বিষয়শ্রেণী:পশ্চিমবঙ্গের ক্রীড়াবিদ
বিষয়শ্রেণী:বরাহনগরের ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:তীরন্দাজীতে এশিয়ান গেমস পদক বিজয়ী
বিষয়শ্রেণী:১৯৮০-এ জন্ম
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২০০৮ গ্রীষ্মকালীন অলিম্পিকের তীরন্দাজ
বিষয়শ্রেণী:২০১০ এশিয়ান গেমসের তীরন্দাজ
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয়
বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয়
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:ভারতের অলিম্পিক তীরন্দাজ
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতীয় ক্রীড়া নির্বাহী ও প্রশাসক
বিষয়শ্রেণী:কলকাতার তীরন্দাজ
বিষয়শ্রেণী:কলকাতার নারী ক্রীড়াবিদ
বিষয়শ্রেণী:২০০৪ গ্রীষ্মকালীন অলিম্পিকের তীরন্দাজ
বিষয়শ্রেণী:২০০৬ এশিয়ান গেমসের তীরন্দাজ
বিষয়শ্রেণী:২০০২ এশিয়ান গেমসের তীরন্দাজ
বিষয়শ্রেণী:তীরন্দাজীতে কমনওয়েলথ গেমস পদক বিজয়ী
বিষয়শ্রেণী:২০১০ কমনওয়েলথ গেমসের তীরন্দাজ
বিষয়শ্রেণী:কলকাতার ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
উদয়নালার যুদ্ধ

**উদয়নালার যুদ্ধ** ১৭৬৩ সালে বর্তমান ভারতের ঝাড়খণ্ড রাজ্যের উধবা নামক স্থানে বাংলার নবাব মীর কাশিম এবং ব্রিটিশ ইস্ট ইন্ডিয়া কোম্পানির মধ্যে সংঘটিত হয়। যুদ্ধে মীর কাশিম পরাজিত হন এবং বিহারের রোটাস দুর্গে আশ্রয় নেন।

## আরো দেখুন

* পলাশীর যুদ্ধ

## তথ্যসূত্র

বিষয়শ্রেণী:বাংলার নবাব
কনকর্ড গ্রুপ

**কনকর্ড গ্রুপ অব কোম্পানি** হচ্ছে বাংলাদেশর একটি গ্রুপ অব কোম্পানি। এর প্রতিষ্ঠানগুলোর মধ্যে রয়েছে নির্মাণ, আবাসন, স্থাপত্য ও ডিজাইন, যোগাযোগ, বিনোদন, আতিথেয়তা, এবং গার্মেন্টস। এটি বাংলাদেশে ও বিদেশে ১,২০০টির অধিক জটিল নির্মাণ প্রকল্প সম্পন্ন করেছে। ২০২৫ সালে কনকর্ড গ্রুপ ৫০ বছর পূর্তি উদ্‌যাপন করে। জাতীয় স্মৃতিসৌধের মত অনেক গুরুত্বপূর্ণ স্থাপনা তৈরিসহ আবাসন খাতে নিজেদের সুদৃঢ় অবস্থান তৈরি করেছে কনকর্ড গ্রুপ। এসএম কামাল উদ্দিন গ্রুপটির চেয়ারম্যান ও ব্যবস্থাপনা পরিচালক তাঁর ছেলে শাহরিয়ার কামাল।

## কোম্পানির তালিকা
# কনকর্ড ইঞ্জিনিয়ার্স এন্ড কন্সট্রাকশন লিমিটেড
# কনকর্ড রিয়েল এস্টেট এন্ড বিল্ডিং পণ্য লিমিটেড
# কনকর্ড রিয়েল এস্টেট অ্যান্ড ডেভেলপমেন্ট লিমিটেড
# কনকর্ড কন্ডোমিনিয়াম লিমিটেড
# কনকর্ড এন্টারটেইনমেন্ট কোং লিমিটেড
# কনকর্ড রেডি-মিক্স & কংক্রিট পণ্য লিমিটেড-১
# কনকর্ড রেডি-মিক্স & কংক্রিট পণ্য লিমিটেড-২
# কনকর্ড পূর্বপ্রতিবলিত কংক্রিট & ব্লক প্ল্যান্ট লিঃ
# কনকর্ড স্থপতি ও অভ্যন্তরীণ সজ্জা লিমিটেড
# কনকর্ড স্থপতি ও প্রকৌশলী লিমিটেড
# জেকন গার্মেন্টস লিমিটেড
# কনকর্ড ফ্যাশন রপ্তানি লিমিটেড
# কনকর্ড জমি লিমিটেড
# কনকর্ড সাহচর্য লিমিটেড
# কনকর্ড কমিউনিকেশন কোং লিমিটেড
# লেক সিটি কনকর্ড বিদ্যালয়

## কনকর্ড গ্রুপের নির্মিত ভবন
* ২০তলা শিল্প ব্যাংক ভবন, মতিঝিল
* ২২তলা জীবন বীমা ভবন, মতিঝিল
* জনতা ব্যাংকের ২৪তলা প্রধান কার্যালয়, মতিঝিল
* বাংলাদেশ স্টিল অ্যান্ড ইঞ্জিনিয়ারিং করপোরেশনের কার্যালয় ভবন
* তিতাস গ্যাসের প্রধান কার্যালয়
* ফ্যান্টাসি কিংডম কমপ্লেক্স, আশুলিয়া
* ফয়েজ লেক থিম পার্ক, চট্টগ্রাম

## তথ্যসূত্র

## আরও পড়ুন
* 
* 
* 
* 
* 

## বহিঃসংযোগ
* কনকর্ড গ্রুপের কোম্পানি আইনদ্বারা গঠিত তথ্য 

বিষয়শ্রেণী:বাংলাদেশের কোম্পানি
বিষয়শ্রেণী:বাংলাদেশের আবাসন কোম্পানি
বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:১৯৭৫-এ প্রতিষ্ঠিত বাংলাদেশী কোম্পানি
বিষয়শ্রেণী:১৯৭৫-এ প্রতিষ্ঠিত আবাসন কোম্পানি
বিষয়শ্রেণী:ঢাকা ভিত্তিক কোম্পানি
কাটোয়ার যুদ্ধ (১৭৬৩)

**কাটোয়ার তৃতীয় যুদ্ধ** ১৭৬৩ সালে বর্তমান ভারতের পশ্চিমবঙ্গ রাজ্যের কাটোয়ায় বাংলার নবাব মীর কাশিম এবং ব্রিটিশ ইস্ট ইন্ডিয়া কোম্পানির মধ্যে সংঘটিত হয়। যুদ্ধে মীর কাশিমের সৈন্যবাহিনী পরাজয় বরণ করে।

## পটভূমি
নবাব মীর কাসিমের প্রশাসনে অসন্তুষ্টির কারণে ইংরেজরা তাকে প্রত্যায়ন করে, তার স্বশুর মীর জাফরকে মুর্শিদাবাদের সিংহাসনে নবাব হিসাবে প্রতিষ্ঠা করে। ২৩ আষাঢ় ১১৭০ (৭ জুলাই ১৭৬৩ খ্রিঃ) মীর কাসিমের বিরুদ্ধে ইংরেজরা যুদ্ধ ঘোষণা করে। মেজর টমাস এডামসের নেতৃত্বে, ইংরেজ সেনাবাহিনীর মোট সৈনবল ছিল ৩,০০০ থেকে ৫,০০০ সৈন, যার মধ্যে ১,০০০ সৈনিক ছিল ইউরোপীয়। মীর কাসেমের মোট সৈনবল ছিল প্রায় ২৫,০০০, আর্মেনীয় সেনাপতি গোর্গিন খানের নেতৃত্বে। যদিও নবাবের সৈনবাহিনী সংখ্যায় বেশি ছিল, তারা অপ্রস্তুত এবং অভ্যন্তরীণ শত্রুতায় অত্যন্ত বিখন্ডিত ছিল। বীরভূমের সুদক্ষ ফৌজদার মুহাম্মদ টাকি খানের নেতৃত্বধীন, মীর কাসিমের একটি সৈন্য বিভাগ কাটোয়ায় ইংরেজদের বিরোধী দেয়।

## যুদ্ধের ঘটনাবলি
২ শ্রাবণ ১১৭০ (১৭ জুলাই, ১৭৬৩ খ্রিঃ) মেদিনীপুর ও বর্ধমান জেলার বিভিন্ন ক্যান্টনমেন্ট থেকে অভিযান করে ইংরেজ বাহিনী কাটোয়া থেকে ১৪ কি.মি. দক্ষিণে অবস্থিত অগ্রদ্বীপ গ্রামে ঘাঁটি করে। সেখানে পুনঃপ্রতিষ্ঠিত নবাব মীর জাফরের সঙ্গে তাদের সংযোগিতা হয়। ইতোমধ্যে, মীর কাসিমের সৈন্যবাহিনী কাটোয়ার ২০ কি.মি. উত্তরে, পলাশীতে ঘাঁটি তৈরী করে। সেই সকালেই একটি নবাবী অশ্বারোহী দল, ইংরেজি লিউটেনান্ট গ্লেনের নেতৃত্বধীন একটি অগ্রদ্বীপ গমনরত সরবরাহ রক্ষক বাহিনীর ওপর হামলা করে। ৪ ঘণ্টা ধরে তুমুল যুদ্ধ চলে এবং সম্পদ তিন বার হাত পরিবর্তন করে। পরিশেষে, উভয় পক্ষের ব্যাপক ক্ষয়ক্ষতির পর, নবাবী বাহিনী প্রতিসরণ করে এবং লিউটেনান্ট গ্লেন সুবিধা বুঝে কাটোয়ার কেল্লায় আক্রমণ করে। কাটোয়ায় নবাবী সৈন্যরা সামান্য প্রতিরোধের পর কেল্লা সমর্পণ করে।

ইতোমধ্যে, মুহাম্মদ টাকি খান তার পুরো সৈন্যবাহিনী সহ কাটোয়া অগ্রসর হন; এবং ৪ই শ্রাবণ ১১৭০ (১৯ জুলাই, ১৭৬৩) সকালে, মেজর এডামস তাকে আক্রমণ করে। পরবর্তী লাড়াইটির বর্ণনা লেখা হয়েছে "সমগ্র যুদ্ধের সবচেয়ে রক্তাক্ত এবং সর্বোত্তম প্রতিদ্বন্দ্বিতার" লড়াই হিসেবে। পরিণামে, ইংরেজরা মুহাম্মদ টাকি খানকে অতর্কিতে আক্রমণ করে হত্যা করে এবং নবাবী সৈন্যরা পরাজয় বরণ করে।

## ফলাফল
মুহাম্মাদ টাকি খানের মৃত্যুতে মীর কাসিম তার সবচেয়ে দক্ষ অধিনায়কদের মধ্যে একজনকে হারান।

## আরো দেখুন

* কাটোয়ার যুদ্ধ (১৭৪২)
* কাটোয়ার যুদ্ধ (১৭৪৫)
* পলাশীর যুদ্ধ
* বক্সারের যুদ্ধ

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:বাংলার নবাব
বিষয়শ্রেণী:বাংলা জড়িত লড়াই
মুর্শিদাবাদের যুদ্ধ

**মুর্শিদাবাদের যুদ্ধ** ১৭৬৩ সালে বর্তমান ভারতের পশ্চিমবঙ্গ রাজ্যের মুর্শিদাবাদের নিকটে বাংলার নবাব মীর কাশিম এবং ব্রিটিশ ইস্ট ইন্ডিয়া কোম্পানির মধ্যে সংঘটিত হয়। যুদ্ধে মীর কাশিম পরাজয় বরণ করেন।

## পটভূমি

## যুদ্ধের ঘটনাবলি

## ফলাফল

## আরো দেখুন

* পলাশীর যুদ্ধ

## তথ্যসূত্র

বিষয়শ্রেণী:বাংলার ইতিহাস
পাটনার যুদ্ধ

**পাটনার যুদ্ধ** ১৭৬৩ সালের ৬ নভেম্বর বর্তমান ভারতের বিহার রাজ্যের পাটনায় বাংলার নবাব মীর কাশিম এবং ব্রিটিশ ইস্ট ইন্ডিয়া কোম্পানির মধ্যে সংঘটিত হয়। যুদ্ধে মীর কাশিমের সৈন্যদল সম্পূর্ণরূপে পরাজিত হয় এবং ইংরেজ সৈন্যরা পাটনা দখল করে নেয়।

## পটভূমি

## যুদ্ধের ঘটনাবলি

## ফলাফল

## আরো দেখুন

* বক্সারের যুদ্ধ

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:বাংলার নবাব
পশ্চিম ঢেমশা ইউনিয়ন

**পশ্চিম ঢেমশা** বাংলাদেশের চট্টগ্রাম জেলার  সাতকানিয়া উপজেলার অন্তর্গত একটি ইউনিয়ন।

## আয়তন
পশ্চিম ঢেমশা ইউনিয়নের আয়তন ১২২৭ একর (৪.৯৭ বর্গ কিলোমিটার)।

## জনসংখ্যা
২০১১ সালের পরিসংখ্যান অনুযায়ী পশ্চিম ঢেমশা ইউনিয়নের লোকসংখ্যা ১৭,৭০০ জন। এর মধ্যে পুরুষ ৮,৮১১ জন এবং মহিলা ৮,৮৮৯ জন।

## অবস্থান ও সীমানা
সাতকানিয়া উপজেলার মধ্যভাগে পশ্চিম ঢেমশা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের পূর্বে ঢেমশা ইউনিয়ন, উত্তরে ঢেমশা ইউনিয়ন ও নলুয়া ইউনিয়ন, পশ্চিমে এওচিয়া ইউনিয়ন এবং দক্ষিণে সাতকানিয়া পৌরসভা অবস্থিত।

## প্রশাসনিক কাঠামো
পশ্চিম ঢেমশা ইউনিয়ন সাতকানিয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
* উত্তর রামপুর
* ইছামতি

## ইতিহাস
ডলু নদীর পূর্ব পাশে ৪টি ওয়ার্ড নিয়ে ইছামতি গ্রাম এবং ডলু নদীর পশ্চিম পাশে ৫টি ওয়ার্ড নিয়ে উত্তর রামপুর গ্রাম অবস্থিত। মূলত স্বাধীনতা পরবর্তী সময়ে ঢেমশা ইউনিয়ন থেকে পৃথক হয়ে পশ্চিম ঢেমশা ইউনিয়নের সৃষ্টি। ২০০৩ সালে সাতকানিয়া পৌরসভা গঠনের পর পশ্চিম ঢেমশার তিন চতুর্থাংশ পৌরসভায় অন্তর্ভুক্ত হওয়ার পর ২০০৬ সালের জুন মাসের বাংলাদেশ সরকারের গেজেট বিজ্ঞপ্তির মাধ্যমে মাদার্শা ইউনিয়নের উত্তর রামপুর গ্রাম পশ্চিম ঢেমশা ইউনিয়নের সাথে সংযুক্ত হয়ে ইছামতি ও উত্তর রামপুর গ্রামদ্বয়ের সমন্বয়ে পশ্চিম ঢেমশা ইউনিয়ন গঠিত হয়।

## শিক্ষা ব্যবস্থা
পশ্চিম ঢেমশা ইউনিয়নের সাক্ষরতার হার ৬৩.২০%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ৩টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* ইছামতি এয়াকুব মরিয়ম উচ্চ বিদ্যালয়
* জনকল্যাণ আদর্শ উচ্চ বিদ্যালয়

;মাদ্রাসা
* ইছামতি মোহাম্মদিয়া আদর্শ দাখিল মাদ্রাসা
* বায়তুশ শরফ জব্বারিয়া আদর্শ দাখিল মাদ্রাসা

;প্রাথমিক বিদ্যালয়
* ইছামতি সরকারি প্রাথমিক বিদ্যালয়
* উত্তর রামপুর সরকারি প্রাথমিক বিদ্যালয়
* জনকল্যাণ আদর্শ কমিউনিটি প্রাথমিক বিদ্যালয়

## যোগাযোগ ব্যবস্থা
পশ্চিম ঢেমশা ইউনিয়নে যোগাযোগের প্রধান সড়ক ঢেমশা-সোনাকানিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।

## ধর্মীয় উপাসনালয়
পশ্চিম ঢেমশা ইউনিয়নে ১৮টি মসজিদ, ৬টি ঈদগাহ ও ৩টি মন্দির রয়েছে।

## খাল ও নদী
পশ্চিম ঢেমশা ইউনিয়নের মধ্য দিয়ে প্রবাহিত হচ্ছে ডলু নদী। এছাড়াও রয়েছে কুরালিয়ার ছড়া, ইছামতি খাল এবং হাঙ্গর খাল।

## হাট-বাজার
পশ্চিম ঢেমশা ইউনিয়নের প্রধান হাট/বাজার হল গোলার ঘাট বাজার।

## দর্শনীয় স্থান
* ইছামতি শাহ মনছুরিয়া মাজার শরীফ

## জনপ্রতিনিধি
* বর্তমান চেয়ারম্যান: রিদুয়ানুল ইসলাম সুমন
;চেয়ারম্যানগণের তালিকা

## আরও দেখুন
* সাতকানিয়া উপজেলা
* সাতকানিয়া থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সাতকানিয়া উপজেলার ইউনিয়ন
আন্তর্জাতিক রোয়িং ফেডারেশন

**আন্তর্জাতিক রোয়িং ফেডারেশন** বা ফেডারেশন ইন্টারন্যাশনাল ডেস সোসাইটিস ডি অ্যাভিরন (Fédération Internationale des Sociétés d'Aviron) সংক্ষেপে ফিসা বা এফআইএসএ (FISA) হল আন্তর্জাতিক রোয়িংয়ের (দাড়টানা খেলা) পরিচালনা পর্ষদ। এটি রোয়িং বিশ্বকাপ, বিশ্ব রোয়িং চ্যাম্পিয়নশিপ ও অন্যান্য রোয়িং প্রতিয়োগিতা আয়োজন, পরিচালনা ও নিয়ন্ত্রণ করে।

এফআইএসএ এর বর্তমান সভাপতি জেন ক্রিস্টোফে রোনাল্ড, তিনি ২০১৪ সালে লরসার্নেতে এক অনুষ্ঠানের মাধ্যমে ডেনিস ওসওয়াল্ডের উত্তরসূরি হিসাবে পদে অধিষ্ঠিত হন।

## ইতিহাস
১৮৯২ সালের ২৫ জুন তুরিনে ফ্রান্স, সুইজারল্যান্ড, বেলজিয়াম, আদরিটিকা এবং ইতালির রোয়িং প্রতিনিধিদল কর্তৃক রোয়িং খেলাকে বিশ্বব্যাপী আরও জনপ্রিয় করে তুলা এবং প্রতিযোগিতার ধরন, দৈর্ঘ্য, নৌকার ধরন ও ওজন প্রভৃতি নির্ধারণের লক্ষ্যে এফআইএসএ প্রতিষ্ঠিত হয়।
## প্রতিযোগিতা
এফআইএসএ প্রতি বছর বহু রোয়িং প্রতিযোগিতার আয়োজন করে থাকে।

* গ্রীষ্মকালীন অলিম্পিকে রোয়িং
* রোয়িং বিশ্বকাপ
* বিশ্ব রোয়িং চ্যাম্পিয়নশিপ
* জুনিয়র বিশ্ব রোয়িং চ্যাম্পিয়নশিপ
* অনূর্ধ্ব-২৩ চ্যাম্পিয়নশিপ

## তথ্যসূত্র

## বহিঃসংযোগ
* Official FISA homepage
* Profiles of international rowers


বিষয়শ্রেণী:রোয়িং পরিচালনা পরিষদ
বিষয়শ্রেণী:লোজান ভিত্তিক সংগঠন
তেবাড়িয়া ইউনিয়ন

**তেবাড়িয়া ইউনিয়ন** বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৯৪।

## ইতিহাস
তেবাড়িয়া ইউনিয়নটি নাটোর সদর উপজেলার৭টি ইউনিয়নের মধ্য একটি। তেবাড়িয়া নামকরনের সঠিক উৎপত্তি না জানা গেলেও, তবে শোনা যায় রানীভবানীর আমলেও তেবাড়িয়া নামক এলাকা ছিল।বর্তমানে তেবাড়িয়া ইউনিয়নের কিছু অংশ নাটোর পৌরসভার ৯নং ওয়ার্ডের অভ্যন্তরীণ অংশ করেছে নাটোর পৌর কর্তৃপক্ষ। পৌরসভার কোল ঘেষে নাটোর সুগারমিল,ডিস্টিলারি সহ বেশ ভারী কারখানা গড়ে উঠেছে।শহর বাইপাসের পাশে অবস্থিত তেবাড়িয়া হাটের কারণে উত্তরবঙ্গের মানুষ তেবাড়িয়াকে এক নামে চিনে।ইহা একসময় ছিল নাটোর জেলা ও উত্তরবঙ্গের ব্যস্ত ও বৃহত্তর হাট।কিন্তু নগরায়নের ফলে আজ হাটের সিমানা দিন দিন সংকুচিত হয়ে আসছে।তবে নাটোর জেলা ও শহরে কুরবানীর পশুর চাহিদা পূরনের জন্য আজ অবদি তেবাড়িয়া হাট নাটোর জেলার মধ্যে নামকরা হাট। রবিবার সপ্তাহে একদিন হাটটি বসে ।

## ভৌগোলিক অবস্থান ও আয়তন
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৩৭৩ একর বা ২৫.৮০ বর্গকিলোমিটার।

## প্রশাসনিক এলাকা
তেবাড়িয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —১. বালিয়াডাঙা ২.লোচনগর ৩.একডালা ৪.জংলী ও রামেশ্বরপুর ৫.কৈগাড়ি ও কৃষ্টপুর ৬.রামনগর ৭.সিংগারদহ ৮. বেলঘড়িয়া ৯.চন্দকোলা

## জনসংখ্যা
২০১১ সালের আদমশুমারি অনুযায়ী তেবাড়িয়া ইউনিয়নের মোট জনসংখ্যা ছিল ৩৬,১০৫ জন, যারা ৯৬৬৮ টি পরিবারে বসবাস করে,  যার মধ্যে পুরুষ হল ১৮৩১৬ জন এবং নারী হল ১৭৭৮৯ জন।

## শিক্ষা ও সংস্কৃতি
তেবাড়িয়া ইউনিয়নের গড় সাক্ষরতা হার ৫১.৯%। তার মধ্যে নারী শিক্ষার হার ৪৫.৬% এবং পুরুষ শিক্ষার হার ৫০.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

## অর্থনীতি ও যোগাযোগ
তেবাড়িয়া ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রাজশাহী বিভাগ

## তথ্যসূত্র

## বহিঃসংযোগ
তেবাড়িয়া ইউনিয়ন  — বাংলাদেশ জাতীয় তথ্য বাতায়ন

বিষয়শ্রেণী:নাটোর সদর উপজেলার ইউনিয়ন
ঢেমশা ইউনিয়ন

**ঢেমশা** বাংলাদেশের চট্টগ্রাম জেলার  সাতকানিয়া উপজেলার অন্তর্গত একটি ইউনিয়ন।

## আয়তন
ঢেমশা ইউনিয়নের আয়তন ২৮৬০ একর (১১.৫৭ বর্গ কিলোমিটার)।

## জনসংখ্যা
২০১১ সালের পরিসংখ্যান অনুযায়ী ঢেমশা ইউনিয়নের লোকসংখ্যা ২০,৮৪২ জন। এর মধ্যে পুরুষ ১০,৭৮৮ জন এবং মহিলা ১০,০৫৪ জন।

## অবস্থান ও সীমানা
সাতকানিয়া উপজেলার মধ্যভাগে ঢেমশা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের পূর্বে কেঁওচিয়া ইউনিয়ন, উত্তরে কেঁওচিয়া ইউনিয়ন ও নলুয়া ইউনিয়ন, পশ্চিমে নলুয়া ইউনিয়ন ও পশ্চিম ঢেমশা ইউনিয়ন এবং দক্ষিণে সাতকানিয়া পৌরসভা অবস্থিত।

## ইতিহাস
১৯৮৫ সালে প্রশাসনিক কাজের সুবিধার্থে তৎকালীন প্রশাসক ঢেমশা ইউনিয়ন থেকে পশ্চিম ঢেমশাকে পৃথক করে আলাদা ইউনিয়ন গঠন করেন। বর্তমানে ২টি ছোট গ্রাম মিলিয়েই ঢেমশা ইউনিয়ন পরিষদ।

## প্রশাসনিক কাঠামো
ঢেমশা ইউনিয়ন সাতকানিয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ২টি মৌজায় বিভক্ত। এ ইউনিয়নের গ্রাম ২টি হল:
* উত্তর ঢেমশা
* দক্ষিণ ঢেমশা

## শিক্ষা ব্যবস্থা
ঢেমশা ইউনিয়নের সাক্ষরতার হার ৪৯.৭০%। এ ইউনিয়নে ২টি মাধ্যমিক বিদ্যালয়, ৩টি এবতেদায়ী মাদ্রাসা ও ৬টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* ঢেমশা আদর্শ উচ্চ বিদ্যালয়
* দক্ষিণ ঢেমশা চৌমুহনী আদর্শ উচ্চ বিদ্যালয়

;মাদ্রাসা
* ঢেমশা হাজারখীল কাদেরিয়া এবতেদায়ী মাদ্রাসা
* দাইমারখীল ইসলামিয়া আদর্শ এবতেদায়ী মাদ্রাসা
* হাজী দানু মিয়া আহমদিয়া মাদ্রাসা, হেফজখানা ও এতিমখানা

;প্রাথমিক বিদ্যালয়
* উত্তর ঢেমশা সরকারি প্রাথমিক বিদ্যালয়
* ইছামতির কূল রেজিস্টার্ড বেসরকারি প্রাথমিক বিদ্যালয়
* কেরানীহাট সরকারি প্রাথমিক বিদ্যালয়
* ঢেমশা আলমগীর সরকারি প্রাথমিক বিদ্যালয়
* ঢেমশা বড়ুয়াপাড়া সরকারি প্রাথমিক বিদ্যালয়
* পটিয়াখালী সরকারি প্রাথমিক বিদ্যালয়

## যোগাযোগ ব্যবস্থা
ঢেমশা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।

## ধর্মীয় উপাসনালয়
ঢেমশা ইউনিয়নে ৩৩টি মসজিদ, ৫টি ঈদগাহ, ৯টি মন্দির ও ১টি বিহার রয়েছে।

## খাল ও নদী
ঢেমশা ইউনিয়নের উপর দিয়ে প্রবাহিত হচ্ছে ঢেমশা হাঙ্গর খাল এবং দক্ষিণ ঢেমশা ইছামতি খাল।

## হাট-বাজার
ঢেমশা ইউনিয়নের প্রধান হাট-বাজার হল কেরানীহাট গরুর বাজার।

## দর্শনীয় স্থান
* স‌‌‍-সঙ্গ বিহার

## জনপ্রতিনিধি
* বর্তমান চেয়ারম্যান: মির্জা আসলাম সরওয়ার রিমন

;চেয়ারম্যানগণের তালিকা

## উল্লেখযোগ্য ব্যক্তিত্ব
* সুকোমল বড়ুয়া - একুশে পদকপ্রাপ্ত শিক্ষাবিদ।

## আরও দেখুন
* সাতকানিয়া উপজেলা
* সাতকানিয়া থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সাতকানিয়া উপজেলার ইউনিয়ন
আসামের অর্থনীতি

**আসামের অর্থনীতি** প্রধানত কৃষির উপর ভিত্তি করে গড়ে উঠেছে।আসামের ৬৯% মানুষ কৃষির সঙ্গে যুক্ত। ভাবানন্দ দেকা প্রথম আসামের অর্থনীতি বিষয়ে গবেষণা করেন।তার গবেষণা বিষয়ে লেখা বই *অসোমোর অর্থানেটি*(আসামের অর্থনীতি) হল আসামের অর্থনীতির উপর গবেষণা মূলক প্রথম বই।এই গুরুত্বপূর্ণ বইয়ের প্রথম সংস্করন প্রকাশিত হয় ১৯৬৩ সালে। এই লেখক এক বছরের মধ্যে আসামের অর্থনীতি, ঐতিয্যবাহী বিষয়, আদাবাসি সম্প্রদায়ের উপর ১১৫ টি বই লেখেন।. বর্তমান যুগে সমস্ত শিক্ষক ও অর্থনীতির ছাত্র-ছাত্রীরা এই অর্থনীতিবিদের বই গ্রহণ করেছেন আসামের অর্থনীতি বিষয়ে জানতে এবং তার দেখানো পথে এগিয়ে চলেছে সকলে।৪ ডিসেম্বর ২০০৬ সালে এই অর্থনীতিবিদের মৃত্য হয়। *আমামের অর্থনীতি ও আসামের অর্থনীতি বিষয়ক লেখনির স্বর্ণ জয়ন্তী* নামে একটি ডকুমেন্টি চলচ্চিত্র নির্মিত হয় আসামের অর্থনীতি বিষয়ে লেখা অর্থনীতিবিদ ভাবনন্দ দেকা এর বই প্রকাশের ৫০ পূর্তি উপলক্ষে। এটি মুক্তি পায় ২০১৪ সালে। 

## কৃষি
থাম্ব|180px|আসামের একটি চা বাগান
কৃষি আসামের আয়ের ক্ষেত্রে তৃতীয় স্থানে রয়েছে  এবং প্রায় ৬৯ শতাংশ মানুষ এই বৃত্তিতে নিযুক্ত রয়েছে। তবে, চা উৎপাদনে এই রাজ্য গোটা বিশ্বে এক বিশাল অবদান রেখেছে। আসাম চা, ক্যামেলিয়া আসামিকা নামেও পরিচিত, যা দামী চা পাতা ও সুন্দর স্বাদের জন্য পরিচিত। এছাড়াও অন্যান্য কৃষিজ দ্রব্য যেমন মিষ্টি আলু, আলু, হলুদ, লেবু জাতীয় ফল, রাইসরিষা, মশলা, ধান, পাট, সরিষা, পেঁপে, কলা, সুপারি, আখ, সবজি, শাক-সবজি ইত্যাদিরও ফলন হয়।

Assam’s agriculture has yet to experience modernisation in a real sense and is lagging behind. With implications to food security, per capita food grain production has declined in past five decades. On the other hand, although productivity of crops increased marginally, still these are much lower in comparison to highly productive regions. For instance, yield of rice, which is staple food of Assam, was just ১৫৩১&nbsp;kg per hectare against India’s ১৯২৭&nbsp;kg per hectare in ২০০০-২০০১ (which itself is much lower than Egypt’s ৯২৮৩, United States’s ৭২৭৯, South Korea’s ৬৮৩৮, Japan’s ৬৬৩৫ and China’s ৬১৩১&nbsp;kg per hectare in ২০০১). আরেকটি কারণ হল এখানে প্রচুর অভ্যান্তরিন চাহিদা , আসামে রয়েছে ১.৫ মিলিয়ন হেক্টর অভ্যান্তরিন জলা ভূমি বহু নদী ও জলস্রত ও ১৬৫ প্রকারের মাছ।, এখানে প্রথাগত ভাবে মাছ ধরা হয় এবং মাছের চাষ এখনও এখানে গুরুত্ব পায়নি।

## তথ্যসূত্র

## বহিঃসংযোগ


বিষয়শ্রেণী:আসাম
দ্বিতীয় মুর্শিদ কুলির বিদ্রোহ

**দ্বিতীয় মুর্শিদ কুলির বিদ্রোহ** ছিল ১৭৪১ সালের প্রথমার্ধে তদানীন্তন উড়িষ্যার নায়েব নাযিম দ্বিতীয় মুর্শিদ কুলি খান কর্তৃক বাংলার নবাব আলীবর্দী খানের বিরুদ্ধে বিদ্রোহ। ১৭৪১ সালের মার্চে ফুলওয়ারীর যুদ্ধে আলীবর্দী দ্বিতীয় মুর্শিদ কুলিকে পরাজিত করে উড়িষ্যা থেকে বিতাড়িত করলে বিদ্রোহের অবসান ঘটে।

## পটভূমি

## বিদ্রোহ

## বিদ্রোহের অবসান

## ফলাফল

## আরো দেখুন

* বাংলায় মারাঠা আক্রমণ (১৭৪১)

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:বাংলার নবাব
বিষয়শ্রেণী:বিদ্রোহ
ফুলওয়ারীর যুদ্ধ

**ফুলওয়ারীর যুদ্ধ** ১৭৪১ সালের ৩ মার্চ বর্তমান ভারতের বিহার রাজ্যের ফুলওয়ারী নামক স্থানে তদানীন্তন উড়িষ্যার বিদ্রোহী নায়েব নাযিম দ্বিতীয় মুর্শিদ কুলি খান এবং বাংলার নবাব আলীবর্দী খানের মধ্যে সংঘটিত হয়। যুদ্ধে দ্বিতীয় মুর্শিদ কুলি পরাজিত হন এবং উড়িষ্যা থেকে বিতাড়িত হন। এর ফলে দ্বিতীয় মুর্শিদ কুলির বিদ্রোহের অবসান ঘটে।

## পটভূমি

## যুদ্ধের ঘটনাবলি

## ফলাফল

## আরো দেখুন

* কটকের যুদ্ধ (১৭৪১)

## তথ্যসূত্র

বিষয়শ্রেণী:বাংলার নবাব
বিষয়শ্রেণী:বিহারের ইতিহাস
মণিহারীর যুদ্ধ

**মণিহারীর যুদ্ধ** ১৭৫৬ সালের ১০ অক্টোবর বর্তমান ভারতের বিহার রাজ্যের মণিহারী নামক স্থানে তদানীন্তন পূর্ণিয়ার বিদ্রোহী শাসনকর্তা শওকত জঙ্গ এবং বাংলার নবাব সিরাজউদ্দৌলার মধ্যে সংঘটিত হয়। যুদ্ধে শওকত জঙ্গ পরাজিত ও নিহত হন।

## পটভূমি

## যুদ্ধের ঘটনাবলি

## ফলাফল

## আরো দেখুন

* ফুলওয়ারীর যুদ্ধ

## তথ্যসূত্র

বিষয়শ্রেণী:বাংলার ইতিহাস
মারাঠাদের মু্র্শিদাবাদ লুণ্ঠন

**মারাঠাদের মুর্শিদাবাদ লুণ্ঠন** বলতে ১৭৪২ সালের ৬/৭ মে তারিখে নাগপুরের মারাঠা রাজা প্রথম রঘুজী ভোঁসলের সৈন্যবাহিনী কর্তৃক বাংলার তৎকালীন রাজধানী মুর্শিদাবাদ আক্রমণ ও লুণ্ঠনকে বোঝায়। ভাস্কর পণ্ডিতের নেতৃত্বাধীন মারাঠা বাহিনী বাংলার নবাব আলীবর্দী খানের অনুপস্থিতির সুযোগ গ্রহণ করে মুর্শিদাবাদ আক্রমণ করে এবং বিপুল পরিমাণ অর্থ ও অন্যান্য সামগ্রী লুণ্ঠন করে। নবাব আলীবর্দী এ সংবাদ পেয়ে সসৈন্যে মুর্শিদাবাদের দিকে অগ্রসর হলে মারাঠারা পশ্চাৎপসরণ করে।

## পটভূমি

১৭৪২ সালে মারাঠা সেনাপতি ভাস্কর পণ্ডিত ৪০,০০০ অশ্বারোহী সৈন্যসহ বাংলা আক্রমণ করেন। মারাঠা সৈন্যরা বর্ধমান ও মুর্শিদাবাদ জেলায় লুটতরাজ করতে থাকে। ১৭৪২ সালের এপ্রিলে বাংলার নবাব আলীবর্দী খান বর্ধমানের নিকটে মারাঠাদের দ্বারা অবরুদ্ধ হন, কিন্তু অবরোধ ভেদ করতে সক্ষম হন। ভাস্কর পণ্ডিত এতে হতাশ হয়ে বাংলা ত্যাগের সিদ্ধান্ত নেন। কিন্তু মীর হাবিব (বাংলার নবাবের একজন দলত্যাগী কর্মকর্তা) তাকে ভিন্নরকম পরামর্শ দেন। বর্ধমানে মারাঠাদের অবরোধ ভেদ করে নবাব আলীবর্দী কাটোয়ায় অবস্থান করছিলেন। নবাবের অনুপস্থিতির সুযোগ নিয়ে নবাবের রাজধানী মুর্শিদাবাদ আক্রমণ ও লুণ্ঠন করার জন্য মীর হাবিব ভাস্কর পণ্ডিতকে উৎসাহিত করেন।

## ঘটনাবলি

১৭৪২ সালের ৬ মে ভাস্কর পণ্ডিতের মারাঠা হানাদারেরা মুর্শিদাবাদের নিকটে পৌঁছে। তারা মুর্শিদাবাদের একটি উপশহর দাহিপাড়ায় পৌঁছে সেখানকার বাজার পুড়িয়ে দেয়, এবং তারপর এটি অতিক্রম করে খোদ মুর্শিদাবাদে পৌঁছে সেখানে লুটতরাজ করে। কেবল ব্যাঙ্কার জগৎ শেঠের বাড়ি থেকেই তারা ৩ লক্ষ টাকা ও অন্যান্য মূল্যবান দ্রব্য লুট করেছিল। মারাঠা সৈন্যরা এক দিনব্যাপী মুর্শিদাবাদ লুণ্ঠন করে এবং মুর্শিদাবাদের উপকণ্ঠে উদ্দেশ্যহীনভাবে ধ্বংসযজ্ঞ চালায়। নবাব আলীবর্দী ৭ মে সকালে তার রাজধানী রক্ষা করতে পৌঁছান। আলীবর্দীর আগমনের সংবাদ পেয়ে মারাঠা হানাদারেরা কাটোয়ায় পশ্চাৎপসরণ করে। পথিমধ্যে তারা অসংখ্য গ্রাম জ্বালিয়ে দেয় এবং জ্বলন্ত গ্রামসমূহের সারি তাদের পদচিহ্ন হিসেবে থেকে যায়।

## ফলাফল

সাফল্যের সঙ্গে মুর্শিদাবাদ আক্রমণের মাধ্যমে মারাঠারা তাদের ধ্বংসাত্মক ক্ষমতার প্রদর্শন ঘটায়। এটি বাংলার জনসাধারণ ও অভিজাতদের আতঙ্কিত করে তোলে। মারাঠাদের লুণ্ঠনের ফলে নবাবের রাজকোষের বিপুল ক্ষতি হয়, যা নবাবের জন্য বড় একটি সমস্যা হয়ে দাঁড়ায়।

## আরো দেখুন

## তথ্যসূত্র

বিষয়শ্রেণী:বাংলার ইতিহাস
রুক্মিণী মৈত্র

**রুক্মিণী মৈত্র** (জন্ম: ২৭ জুন ১৯৯১)  হলেন একজন ভারতীয় বাঙালি অভিনেত্রী ও মডেল। তিনি বহু আঞ্চলিক, জাতীয় ও আন্তর্জাতিক পন্য ও ম্যাগাজিনে শুভেচ্ছা দূত হিসাবে কাজ করেছেন। এর মাধ্যমে তিনি নিজেকে প্রতিষ্ঠা করেছেন। রুক্মিণী মৈত্রের অভিনীত প্রথম চলচ্চিত্র *[[চ্যাম্প (চলচ্চিত্র)|চ্যাম্প]]* মুক্তি পায় ২০১৭ সালে। 

## প্রথম জীবন
রুক্মিণী মৈত্র হলেন সৌমেন্দ্রনাথ মৈত্র ও মধুমিতা মৈত্র'র কন্যা। রুক্মিণী মৈত্রের দাদা হলেন রাহুল মৈত্র। রুক্মিণী  এসেছেন উচ্চ শিক্ষিত পরিবার থেকে। তার ঠাকুরদা এন.বি. মৈত্র পেশায় একজন আইনজীবী । রুক্মিণী বিদ্যালয়ের পড়াশোনা শেষ করেন ''কারমেল কন্ভেট স্কুল'' থেকে। এর পর তিনি এমবিএ করেন লরেটো কলেজ, কলকাতা থেকে।

## কর্মজীবন
রুক্মিণী মৈত্র ১৩ বছর বয়সেই মডেলিং -এর সঙ্গে যুক্ত হন।তার প্রতিটি বিজ্ঞাপনের চুক্তির পর আর পিছনে ফিরে তাকাতে হয়নি। সে আঞ্চলীক, জাতীয় ও আন্তর্জাতিক বহু পণ্যে বিজ্ঞাপনের কাজ করেছেন। যেমন- রিলায়েন্স, লাকমে, ভোডাফোন, সানসিল্ক, প্যারাসুট, টাইটান, টাটা টি, রাডো, ফেমিনা, রয়াল স্টাগ, পিসি চন্দ্র জুয়েলার্স ,ভিমা জুয়েলার্স, আজভা, সেনকো গোল্ড, আইটিসি, বিগ বাজার এফবি, লাক্স, ইমামি, এবং তিনি কাজ করেছেন ফ্যাশন ডিজাইনার - মাসাবা গুপ্তা, অনিতা ডুংরি, সুনিতা বর্মা, দেব আর লিন, অঞ্জু মদি প্রমুখ ব্যক্তিদের সঙ্গে।

তিনি অতিতে বহু আঞ্চলিক ও জাতীয় চলচ্চিত্রে অভিনয়ের অনুরোধ পেয়েছেন।তিনি মডেলিং-এর জন্য চলচ্চিত্রে অভিনয় থেকে বিরত ছিলেন। তিনি বাংলা চলচ্চিত্র চ্যাম্প-এ দেবের বিপরীতে অভিনয়ের দ্বারা চলচ্চিত্র জগতে পদার্পণ করেছিলেন। চলচ্চিত্রটি ২০১৭ সালে মুক্তি পেয়েছিলো। চলচ্চিত্রটি বক্সিং খেলার গল্পের এর উপর নির্মিত। এই ধরনের চলচ্চিত্র বাংলায় প্রথম নির্মিত। মুভিটির বাজেট ছিলো ৫ কোটি রুপি এবং আয় করেছিলো ৮.৯০ কোটি রুপি। এছাড়াও আরো চারটি বাংলা মুভিতে অভিনয় করেছেন। এবং চারটাতেই তার সহশিল্পী ছিলেন দেব। সম্প্রতি মুক্তি পাওয়া সানাক মুভির মাধ্যমে বলিউডে ডেব্যু হয় তার। মুভিতে তিনি বিদ্যুৎ জামওয়াল এর বিপরীতে ছিলেন।

## চলচ্চিত্রের তালিকা

## পুরস্কার এবং মনোনয়ন

## তথ্যসূত্র

## বহিঃসংযোগ

* 
*

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি হিন্দু
বিষয়শ্রেণী:বাঙালি অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:কলকাতার নারী মডেল
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী
বিষয়শ্রেণী:হিন্দি চলচ্চিত্র অভিনেত্রী
মনসুর আলী খান

**নবাব সৈয়দ মনসুর আলী খান** (২৯ অক্টোবর ১৮৩০ – ৪ নভেম্বর ১৮৮৪) বাংলার একজন নবাব ছিলেন। তিনি ১৮৮০ সাল পর্যন্ত বাংলার নবাব ছিলেন। ১৭৭৩ সালে ইস্ট ইন্ডিয়া কোম্পানি ওয়ারেন হেস্টিংসকে বাংলার প্রথম গভর্নর জেনারেল হিসেবে প্রদান করার মাধ্যমে ব্রিটিশ ইস্ট ইন্ডিয়া কোম্পানি কর্তৃক বাংলা শাসিত হয়ে আসছিল। ১৭৯৩ সালের মধ্যেই ব্রিটিশ ইস্ট ইন্ডিয়া কোম্পানি বাংলার (সাবেক মোগল সাম্রাজ্য) উপর পূর্ণ নিয়ন্ত্রণ দখল করে এবং মনসুর আলী খানকে ব্রিটিশ সাম্রাজ্যের নামমাত্র শাসক হিসেবে নিয়োগ দেয়।

## তথ্যসূত্র

## আরও দেখুন
বর পুত্র হাসান আলি মির্জা ও ছোট পুত্র কানু মহম্মদ

বিষয়শ্রেণী:বাংলার ইতিহাস
বিষয়শ্রেণী:১৮৩০-এ জন্ম
বিষয়শ্রেণী:১৮৮৪-এ মৃত্যু
বিষয়শ্রেণী:বাংলার নবাব
বিষয়শ্রেণী:কলেরায় মৃত্যু
বিষয়শ্রেণী:ভারতীয় রাজপদ
বিষয়শ্রেণী:ক্ষমতাচ্যুত রাজশাসক
মধ্যপন্থী মুসলমান

**মধ্যপন্থী মুসলমান** শব্দগুচ্ছটি জঙ্গিবাদবিরোধীতা সংক্রান্ত আলোচনায় ব্যবহৃত হয়। চরমপন্থী ইসলাম-এর সাথে তুলনা করার জন্য এই শব্দগুচ্ছটি ব্যবহার করা হয়। এটি দিয়ে বোঝানো হয় যে ইসলামের অনুসারীদের একটি চরমপন্থী অংশ ইসলামি সন্ত্রাস বা জঙ্গিবাদ-কে সমর্থন করে থাকেন। আর এক্ষেত্রে বলা হয়, ইসলামের "নরমপন্থী" অংশটি   জঙ্গিবাদকে সমর্থন করে না। আর এভাবেই নরমপন্থী মুসলমান এবং চরমপন্থী মুসলমানের মধ্যে পার্থক্য টানা হয়।

## সমালোচনা
লরেঞ্জো জি. ভিদিনো এই "নরমপন্থী মুসলমান" তকমাটিকে "অন্তর্নিহিতভাবে বিতর্কিত" বলে মত দিয়েছেন এবং বলেছেন যে অনেক মুসলমান পণ্ডিতই এই শব্দটিকে অপমানজনক বলে মনে করেন। চার্নি এবং মার্ফি বলেন, "নরমপন্থী এবং চরমপন্থী মুসলমানদের মধ্যে এই শ্রেণিবিভাগটি নিরপেক্ষ হয় নি। আর এই শ্রেণিবিভাগের বিশ্বব্যাপী প্রয়োগের বেলায় জঙ্গিবাদবিরোধিতা সম্পর্কিত বিতর্কের ক্ষেত্রে এই মাপকাঠি ঠিক করা এবং কাকে জঙ্গিবাদ-এর পক্ষে আর কাকে বিপক্ষে বলা হবে এর কাঠামোগত পরিভাষা ঠিক করার ব্যাপারে মুসলমানদেরকে বঞ্চিত করা হয়েছে।" যদিও কিছু কিছু মুসলমান এই শব্দচয়নকে মেনে নিয়েছে, তারপরেও অনেকেই একে মুসলমান সম্প্রদায় এবং ইসলামের উপর কলঙ্কলেপন বলে মনে করেন।

অনেকে এই "নরমপন্থী মুসলিম" শব্দটিকে মুসলিমদের জন্য অশোভন হিসেবে উল্লেখ করেছে, কারণ তাদের ধারণা এই শব্দগুচ্ছ সাধারণ ইসলাম অন্তনির্হিতভাবে শান্তিপুর্ণ নয়;- এমন ধারণাকে ইঙ্গিত করে। অন্যরা বিশ্বাস করে যে; যারা নিজেদের "নরমপন্থী মুসলিম" বলে তারা "সম্পূর্ণ মুসলিম" নয়, অথবা এই শব্দপুঞ্জ দ্বারা "প্রগতিশীল" বা "ধর্মনিরপেক্ষ" মুসলিমকে বোঝানো হয়। অন্যরা, যেমনঃ তুরস্কের রাষ্ট্রপতি রেজেপ তাইয়িপ এরদোয়ান একে পশ্চিমা ধারণা উল্লেখ করে এই শব্দপুঞ্জকে বাতিল করে দিয়েছেন। তার মতে শুধুমাত্র একটাই ইসলাম আছে।

## আরও দেখুন
*ওয়াসাতিয়াহ (ইসলামি পরিভাষা)

## আরও দেখুন
* ইসলাম ও আধুনিকতা
* আলোকিত পরিমিতিবোধ 
* ইসলামে উদারপন্থী আন্দোলন

## তথ্যসূত্র

* 
* 

বিষয়শ্রেণী:ইসলাম ও রাজনীতি
বিষয়শ্রেণী:সন্ত্রাসের বিরুদ্ধে যুদ্ধ
বিষয়শ্রেণী:ইসলামি সন্ত্রাসবাদ
ঈশ্বরের সিডার

**ঈশ্বরের সিডার**&nbsp;(&nbsp;*&nbsp;আরজ আর-রব*) &nbsp;হচ্ছে লেবাননের সিডার বনের অবশিষ্টাংশ যা একসময় লেবানন পর্বত জুড়ে বিস্তৃত ছিলো। এই বনের কাঠ আহরণ করেছে&nbsp;ফিনিশীয়, ইসরাইলী , মিশরীয়, আশারীয়, ব্যবলনীয়, পারস, রোমান এবং তুর্কি জনগোষ্ঠী।&nbsp;

পাহাড়ের লেবানন একবার ছিল ছায়াময় দ্বারা পুরু সিডার বন এবং গাছ প্রতীক, হয় দেশের. শতাব্দী পর ক্রমাগত বন উজাড়, ব্যাপ্তি এই অরণ্য হয়েছে লক্ষণীয়ভাবে কমে যাবে.

## ইতিহাস
লেবানন পাহাড় একসময় ছিলো ঘন সিডারের বনে ছায়াঘেরা। সিডার গাছ দেশটির প্রতীক। শতাব্দী ব্যাপী ক্রমাগতভাবে বন উজাড় চলতে থাকলে এই অরণ্য বিলীন হয়ে যাবে।

বলা হয়ে থাকে একদা দক্ষিণ মেসোপটেমিয়ার কাছে সিডার ঘেরা সুন্দর এই ঐশ্বরিক অরণ্যে আধা ঈশ্বর এবং মানুষের মধ্যে যুদ্ধ সংঘটিত হয়। একসময় এই বন সুমেরীয় ঈশ্বর এনিল কর্তৃক সুরক্ষিত ছিলো। ৪৭০০ বছর আগে মানুষ প্রবেশের পূর্বে গাছগাছালি তে পূর্ণ অরণ্য ছিলো দুর্ভেদ্য। বনের রক্ষাকর্তা অর্ধঈশ্বরদের হারিয়ে বিজয় ছিনিয়ে নেয়। গল্পটিতে বলা হয়েছে গিলগামেশ সিডার কাঠ ব্যবহার করে তার নিজের শহর নির্মাণ করেন।

শতাব্দীর পর শতাব্দী ধরে ফিনিশিয়, মিশরীয়, আশারীয়, ব্যবিলনীয়, পারসি, রোমান, ইজরায়েলি এবং তুর্কীরা জঙ্গল থেকে কাঠ আহরণ করতে থাকে। ফিনিশিয়গণ তাদের বাণিজ্যতরী নির্মাণে সিডার কাঠ ব্যবহার করতো। জাহাজের জন্য তাদের কাঠের প্রয়োজন ছিলো এবং সিডার কাঠ তাদেরকে প্রথম সামুদ্রিক ব্যবসায়ী জাতি হিসেবে পৃথিবীর কাছে পরিচিত  । মিশরীয়গণ সিডার রজন ব্যবহার করত মমিকরণের কাজে। বাইবেল অনুসারে সলোমন জেরুজালেমে মন্দির নির্মাণ করতে সিডার কাঠ আহরণ করেন। সম্রাট হাড্রিয়ান এই বনকে রাজকীয় অঞ্চল হিসেবে দাবী করে এখান থেকে কাঠ আহরণ সাময়িক সময়ের জন্য স্থগিত করেন।

## বিশ্ব ঐতিহ্যবাহী স্থান ঘোষণা
১৯৯৮ সালে&nbsp;ইউনেস্কো&nbsp;ঈশ্বরের সিডার এলাকাটিকে&nbsp;বিশ্ব ঐতিহ্যবাহী স্থান&nbsp;হিসেবে ঘোষণা করে।

## বর্তমান অবস্থা
থাম্ব|লেবাননের সিডার
বনটি সুরক্ষিত। অনুমোদিত গাইড সাথে নিয়ে বন ভ্রমণ করা সম্ভব। প্রাথমিক পর্যায়ে ভূমি থেকে ডেট্রিটাস পরিষ্কার করা হয়। অসুস্থ গাছের পরিচর্যা করা হয় এবং মাটিতে সার দেওয়া হয়। ১৯৮৫ সালে 'সিডার গাছের বন্ধু কমিটি' বনায়ন শুরু করে। কয়েক দশক পরে এই উদ্যোগের ফলাফল পাওয়া যাবে কারণ সিডার গাছের বৃদ্ধি খুবই ধীর।

শীতকালে বরফের চাঁদরে ঢাকা সিডার বনে নান্দনিক সৌন্দর্য দেখা যায়।

## চিত্রশালা


File:The Cedars of God, Lebanon 2002.jpeg
File:Forest of The cedars of God.jpg
File:Cedars13(js).jpg
File:Cedars03(js).jpg|সিডার বন
File:Cedars19(js).jpg|সিডারের গুড়ি
File:Cedars24(js).jpg|গাছে পাকা সিডার ফল
File:Cedars25(js).jpg|গাছে কাঁচা সিডার ফল



## তথ্যসূত্র


বিষয়শ্রেণী:লেবাননের বিশ্ব ঐতিহ্যবাহী স্থান
বিষয়শ্রেণী:গিলগামেশের মহাকাব্য
বিষয়শ্রেণী:লেবাননের দর্শনীয় স্থান
বিষয়শ্রেণী:লেবাননের পর্যটন
আলু চাট

**আলু চাট** (, , ) হল একটি উত্তর ভারত, বাংলাদেশ এবং পাকিস্তানের কিছু অংশে তৈরি একটি রাস্তার খাবারের পদের নাম। আলুকে তেলে ভেজে মশলা এবং চাটনি সহযোগে এটি প্রস্তুত করা হয়।
এটি জলখাবার হিসাবে, সাইড ডিস অথবা হাল্কা ভোজন হিসাবে খাওয়া হয়। এটি চৌকাকৃতির সেদ্ধ এবং ভাজা আলু দিয়ে তৈরি এবং চাট মশলা দিয়ে পরিবেশিত হয়। এই খাবারটির আঞ্চলিক বহুবিধ বৈচিত্রতা রয়েছে। হিন্দিতে "আলু" শব্দের অর্থ আলু ও "চাট" শব্দটি হিন্দি শব্দ * চাটনা* থেকে এসেছে যার মানে উপভোগ করে আস্বাদন করা।. অতএব আলু চাট মানে একটি মসলাদার আলুর জলখাবার।

## চিত্রশালা

File:Aloo_chaat_vendor,_Connaught_Place,_New_Delhi.jpg|আলু চাট বিক্রেতা, কনট প্লেস, নতুন দিল্লি
File:Alu Kabli.jpg|আলু কাবলি, একটি বাংলা আলু চাট টুকরা করা সেদ্ধ আলু, ছোলা, টমেটো, শসা, তেঁতুলের টক, বাংলা মসলা, কাটা লঙ্কা দিয়ে তৈরি এবং ধনে পাতা দিয়ে সাজান।


## তথ্যসূত্র

বিষয়শ্রেণী:ঝটপট খাবার
বিষয়শ্রেণী:বাংলাদেশের খাদ্য
বিষয়শ্রেণী:ভারতীয় রন্ধনশৈলী
বিষয়শ্রেণী:সিলেটি রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় হালকা জলখাবার
বিষয়শ্রেণী:ভারতীয় ঝটপট খাবার
বিষয়শ্রেণী:পথখাবার
চ্যাম্প

**চ্যাম্প** ২০১৭ সালে মুক্তিপ্রাপ্ত একটি বাংলা চলচ্চিত্র, এটি হল একটি নির্মানাধীন খেলাধুলা ও ড্রামাটিক চলচ্চিত্র।এই চলচ্চিত্রটি পরিচালনা করছেন  রাজ চক্রবর্তী। প্রযোজনা করছেন অভিনেতা দেব। এই চলচ্চিত্রে দেবের বিপরীতে অভিনয় করছেন রুক্মিণী মৈত্র এবং চিরঞ্জিত চক্রবর্তী, প্রিয়াঙ্কা সরকার, কৌশিক গঙ্গোপাধ্যায়, লাবণী সরকার এই চলচ্চিত্রে মুখ্য ভূমিকায় রয়েছেন। চলচ্চিত্রটি ক্রীড়া সংক্রান্ত হওয়ায়  রাজ্য সরকার এই চলচ্চিত্রটিকে করমুক্ত করেছে। চলচ্চিত্রটি ২০১৭ সালের ২৩ জুন পশ্চিমবঙ্গের ১৪০ টি প্রেক্ষাগৃহে মুক্তি পায়। ৩০ জুন ও ২১ জুলাই যথাক্রমে সারা ভারত ও বাংলাদেশে মুক্তি পায়।

## অভিনয়ে

* দেব - শিবাজি
* রুক্মিণী মৈত্র - জয়া
* চিরঞ্জিত চক্রবর্তী - বুড়ো বাগচি
* প্রিয়াঙ্কা সরকার - সাথী
* পদ্মনাভ দাশগুপ্ত -
* লাবণী সরকার - শিবাজির মা
* বিপ্লব চ্যাটার্জী -
* সুপ্রিয় দত্ত -
* কৌশিক গঙ্গোপাধ্যায় -

## গল্প
গোটা সিনেমার কোলাজ দিয়েই শুরু হয় ছোট্ট শিবাজির উত্থান কাহিনী। পুরুলিয়ার কোন এক প্রত্যন্ত গ্রামের অভাব অনটনে মানুষ হওয়া ছোট্ট শিবাজি ডাস্টবিন থেকে খাবার খুঁজতে গিয়ে কুড়িয়ে পায় বক্সিং গ্লাভস আর দেখতে পায় বাড়ির পাশে মুদির দোকানের সাদা-কালো টিভিতে গুরুদেব মুহাম্মদ আলির বক্সিং! ব্যস ছোট্ট শিবাজির মাথায় ঢুকে যায় বড় হয়ে কি হতে চলছে, সেই সাধনাতে মগ্ন ছোট্ট শিবাজি ডুব দেয় গ্রামের পুকুরে আর জাম্প কাটে বেরিয়ে আসে শিবাজি (দেব), সাদর অভ্যর্থনা পায় হলের হাততালি আর সিটি দিয়ে! এরপরই শিবাজি পায় তার শিক্ষাগুরু বুড়োদা (চিরঞ্জিৎ) কে, যার হাত ধরে সে প্রথমবার আসে কলকাতায় আর সঙ্গে পায় একজন অন্ধভক্ত বুড়োদা’র বোন  সাথী (প্রিয়াঙ্কা সরকার) কে, যে নিজের সোনার হার বিক্রি করে কিনে নিয়ে আসে বক্সিং গ্লাভস শিবাজির জন্য! এরপর নানা ঘাত-প্রতিঘাতে এগিয়ে যায় শিবাজির ওয়ার্ল্ড চ্যাম্পিয়ান হওয়ার গল্প। গল্পের প্রত্যেক মোড়ে মেলে বেশ কয়েকটি চরিত্র, তাদের মধ্যে কমলেশ্বর মুখার্জি, পদ্মনাভ দাসগুপ্ত বেশ নজর কেড়েছেন। আর সবথেকে গুরুত্বপূর্ণ একটা কথা এই সিনেমা মনে করায় যে, প্রত্যেক সফল পুরুষের পেছনে থাকেন একজন নারী! এই আপ্তবাক্য এখানে ভীষণ স্পষ্ট, শিবাজি’র জীবনেও দুজন নারী কখনো হাঁসিয়েছেন আবার কখনো কাঁদিয়েছেন, একজন শিবাজির মা (লাবণী সরকার) ও স্ত্রী জয়া (রুক্মিণী)।

## সংগীত

এই চলচ্চিত্রের সংগীত পরিচালনা করেছেন জীৎ গাঙ্গুলী ও রাফতার সিং । গান লিখেছেন ।

## তথ্যসূত্র

A
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:অনুপম রায় সুরারোপিত চলচ্চিত্র
বিষয়শ্রেণী:রাজ চক্রবর্তী পরিচালিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:দেব এন্টারটেনমেন্ট ভেনচারের চলচ্চিত্র
জাহাজ মন্ত্রক (ভারত)

**বন্দর, জাহাজ পরিবহণ ও জলপথ মন্ত্রক** হল ভারত সরকারের একটি শাখা সংস্থা। এই মন্ত্রক দেশের জাহাজ, বন্দর ও জলপথ সম্পর্কৃত সমস্ত বিষয় দেখাশুনা করে। ২০২৪ সাল থেকে মন্ত্রকটি সর্বানন্দ সোনোয়াল-এর অধীনস্থ রয়েছে।

## তথ্যসূত্র

বিষয়শ্রেণী:ভারত সরকার
বিষয়শ্রেণী:ভারত সরকারের মন্ত্রক
নূরুল ইসলাম (বীর বিক্রম)

:*একই নামের অন্যান্য ব্যক্তিবর্গের জন্য দেখুন [[নূরুল ইসলাম (দ্ব্যর্থতা নিরসন)|নূরুল ইসলাম]]।*
শহীদ **নূরুল ইসলাম** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
নূরুল ইসলামের জন্ম যশোর জেলার চৌগাছা উপজেলার ফুলসারা ইউনিয়নের চান্দা আফড়া গ্রামে। চার ভাইবোনের মধ্যে নূরুল ইসলাম ছিলেন তৃতীয়। তার বাবার নাম শফিউল্লাহ মিয়া এবং মায়ের নাম হায়াতুননেছা। তার স্ত্রীর নাম আনোয়ারা বেগম। তার এক মেয়ে। 

## কর্মজীবন
পাকিস্তান সেনাবাহিনীর নবীন সৈনিক ছিলেন নূরুল ইসলাম। ১৯৭১ সালের মার্চে ছুটিতে থাকা অবস্থায় মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধ শেষে ভারতে যান। পরে যুদ্ধ করেন ৮ নম্বর সেক্টরের বয়রা সাব-সেক্টরে।

## মুক্তিযুদ্ধে ভূমিকা
১৯৭১ সালের ৯ আগস্ট যশোর জেলার চৌগাছা উপজেলার বর্নীতে ছিলো সীমান্ত বিওপি। ১৯৭১ সালে সেখানে ছিল প্রায় ৭৫-৮০ জন পাকিস্তানি সেনা। একদল রাজাকারও তাদের সঙ্গে ছিল। ৯ আগস্ট বয়রা সাব-সেক্টরের সাব-সেক্টর কমান্ডার খন্দকার নাজমুল হুদার (বীর বিক্রম) নেতৃত্বে একদল মুক্তিযোদ্ধা বর্নী সীমান্ত বিওপিতে আক্রমণ করেন। কয়েক ঘণ্টা ধরে সেখানে যুদ্ধ হয়। মুক্তিযোদ্ধাদের আক্রমণে পাকিস্তানি সেনা ও রাজাকার মিলে ১৪-১৫ জন নিহত হয়। যুদ্ধের একপর্যায়ে পাকিস্তানি সেনা ও রাজাকাররা লাশ ও অনেক অস্ত্রশস্ত্র ফেলে সেখান থেকে পালিয়ে যায়। এরপর খন্দকার নাজমুল হুদার নেতৃত্বে মুক্তিযোদ্ধারা অস্ত্রশস্ত্রগুলো সংগ্রহ করে নিজ ঘাঁটিতে নিয়ে যান। তার নির্দেশ পেয়ে নূরুল ইসলামের সহযোদ্ধারা সেগুলো সংগ্রহ করে নিজ ঘাঁটিতে পাঠাতে থাকেন। সেখানে ছিল একটি খাল। তার পূর্ব পারে ছিলেন অধিনায়কসহ কয়েকজন মুক্তিযোদ্ধা। তাদের মধ্যে নূরুল ইসলামও ছিলেন। বাকি মুক্তিযোদ্ধারা ছিলেন খালের পশ্চিম পারে। এমন সময় পাকিস্তান সেনাবাহিনীর নতুন একটি দল পেছন দিক থেকে এসে হঠাৎ তাদের ওপর আক্রমণ করে। উৎফুল্ল মুক্তিযোদ্ধারা আকস্মিক ওই আক্রমণে প্রস্তুত ছিলেন না। পাকিস্তান সেনাবাহিনীর আকস্কিক পাল্টা আক্রমণে খালের পূর্ব পারে থাকা মুক্তিযোদ্ধারা চরম বিপদের মুখে পড়েন। পাকিস্তানি সেনাদের হাতে তারা প্রায় ঘেরাওয়ের উপক্রম হন। তখন নূরুল ইসলামসহ কয়েকজন বিচলিত না হয়ে সাহসিকতার সঙ্গে পাকিস্তানি সেনাদের মোকাবিলা করতে থাকেন। ওই সুযোগে তার সহযোদ্ধা নূর মোহাম্মদ শেখ (বীরশ্রেষ্ঠ) ও আবুল হোসেন (বীর প্রতীক) অধিনায়কসহ কয়েকজনকে খাল পার করে নিরাপদ স্থানে নিয়ে যান। খালের পূর্ব পারে রক্তক্ষয়ী যুদ্ধ চলতে থাকে। ওই যুদ্ধে নূরুল ইসলামসহ চারজন মুক্তিযোদ্ধা পাকিস্তান সেনাবাহিনীর গুলিতে শহীদ হন। পরে মুক্তিযোদ্ধারা নূরুল ইসলাম ও তার সহযোদ্ধাদের মরদেহ উদ্ধার করে বর্নীতে সীমান্তসংলগ্ন স্থানে সমাহিত করেন। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:যশোর জেলার ব্যক্তি
টিলাগড় ইকোপার্ক

**টিলাগড় ইকোপার্ক** বাংলাদেশের সিলেট জেলার টিলাগড় এলাকায় অবস্থিত দেশের তৃতীয়  ইকোপার্ক। টিলাগড় ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। এই ইকোপার্কের ছোটবড় টিলার মধ্য দিয়ে বয়ে গিয়েছে একটি ছড়া। ইকোপার্কটিতে রয়েছে ঘন গাছ-গাছালি। এখানে বেশকিছু ফল গাছের পাশাপাশি রয়েছে জীববৈচিত্রের সমাহার। এখানে রয়েছে পিকনিক কর্নার এবং শিশুদের জন্য চিলড্রেন’স কর্নার। বিষুবরেখা অঞ্চলে অবস্থিত এই চিরসবুজ জায়গাটিতে লাক্কাতুরা চা বাগান ছাড়াও রয়েছে শেভরন গ্যাসক্ষেত্র।

## অবস্থান

সিলেট নগরীর উত্তর-পূর্ব কোণে শহর থেকে মাত্র ৮ কিলোমিটার দূরে ইকোপার্কটির অবস্থান। শহরের পূর্ব দিকে সিলেট কৃষি বিশ্ববিদ্যালয় এবং সিলেট প্রকৌশল কলেজের কাছে অবস্থিত একটি রিজার্ভ ফরেস্টে টিলাগড় ইকোপার্ক অবস্থিত।

## ইতিহাস
সিলেট জেলা সদরের পূর্ব প্রান্তে টিলাগড় রিজার্ভ ফরেস্টের ১১২ একর জায়গা নিয়ে ২০০৬ সালে টিলাগড় ইকোপার্ক স্থাপন করা হয়। এটি সিলেট বনবিভাগ, বন অধিদপ্তর, পরিবেশ ও বন মন্ত্রণালয়ের ইকোপার্ক প্রকল্প।

## উদ্ভিদ বৈচিত্র্য
ইকোপার্কটিতে রয়েছে ঘন গাছ-গাছালি এবং  নানা প্রকার প্রাকৃতিক উদ্ভিদ ও বৃক্ষরাজি। এগুলোর মধ্যে চাপালিশ, শাল, গর্জন, চম্পাফুল, জারুল, মিনজিরি, চাউ, ঝাউ, কড়ই, জলপাই, আম, কাঁঠাল, নারিকেল, সুপারি, কামরাঙ্গা, চালতা, আগর, কৃষ্ণচূড়া, শিমুল, বাজনা, নাগেশ্বর, বকুল, হিজল, ডুমুর এবং বিবিধ বেত উল্লেখযোগ্য। নানা প্রজাতির গুল্ম, বীরুত্ এবং লতা এই পার্কটিকে অপূর্ব রূপ দিয়েছে।

## জীববৈচিত্র্য
টিলাগড় ইকোপার্কে বিভিন্ন ধরনের প্রাণীকে বন্য পরিবেশে ঘুরে দেখতে পাওয়া যায়। এদের মধ্যে রয়েছে শিয়াল, বানর, খেঁকশিয়াল, খরগোশ, সিভিট, বনমোরগ, মথুরা, হনুমান এবং ময়না, টিয়া, ঘুঘু,বাঘ, হরিডাস, সাত ভাই চম্পা পাখি।

## শকুনের নিরাপদ এলাকা
শকুনের নিরাপদ এলাকা-১ তফসিল অনুসারে টিলাগড় ইকোপার্ক শকুনের জন্য নিরাপদ বলে ঘোষিত।

## তথ্যসূত্র

## বহিঃসংযোগ
* বাংলাদেশের বন অধিদপ্তরের ওয়েবসাইটে ইকোপার্কের তালিকা

বিষয়শ্রেণী:বাংলাদেশের ইকোপার্ক
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:বাংলাদেশের উদ্যান
বিষয়শ্রেণী:সিলেট জেলার দর্শনীয় স্থান
বিষয়শ্রেণী:বাংলাদেশের বনবিদ্যা
অটবি

**অটবি** হচ্ছে বাংলাদেশের প্রথম সারির একটি আসবাবপত্র নির্মাণকারী প্রতিষ্ঠান। প্রতিষ্ঠানটি নিতুন কুন্ড ১৯৭৫-এ প্রতিষ্ঠা করেন। কালের পরিক্রমায় প্রতিষ্ঠানটি আজ বাংলাদেশের অন্যতম আসবাবপত্র নির্মাণকারী প্রতিষ্ঠান।২০১৫-এ বিদ্যুৎ কুমার বসু প্রতিষ্ঠানটির প্রধান নির্বাহী কর্মকর্তা হিসেবে নিয়োগ পান।

## ইতিহাস
প্রথমদিকে এটির নাম ‘অটবি’ ছিল না। তখন এর নাম ছিল ‘দ্য ডিজাইনার্স’। ১৯৭৭ সাল পর্যন্ত এই নাম ছিল। এরপর এটির নাম হয়, ‘আর্ট-ইন-ক্রাফ্ট’। সর্বশেষে ১৯৮৪ সালে ‘অটবি প্রাইভেট লিমিটেড’ নামে বাজারজাত শুরু করে। ‘অটবি’ শব্দের অর্থ বন বা কানন।
প্রথমে এলিফ্যান্ট রোডে একটি শোরুম দিয়ে যাত্রা শুরু হয় অটবির। যেটি এখনো আছে। দ্বিতীয় শোরুম প্রতিষ্ঠিত হয় দিলকুশায়। ওয়ার্কশপ শুরু হয় শুক্রাবাদ থেকে। এরপর মিরপুর, শ্যামপুর ও সাভারে পর্যায়ক্রমে স্থায়ীভাবে বড়ো ওয়ার্কশপ বা ফ্যাক্টরি স্থাপিত হয়। ’৯২-এর পর শোরুম আরো বাড়তে থাকে। ১৯৯৮ সালে সারা বাংলাদেশে ডিলারশিপ নিয়োগ শুরু হয়। বর্তমানে দেশের সবক’টি জেলা এমনকি থানা পর্যায়েও অটবির শোরুম রয়েছে।

## বিস্তৃতি
অটবি বাংলাদেশের অন্যতম রপ্তানিকারক প্রতিষ্ঠান হিসেবে বেড়ে উঠেছে। বর্তমানে অটবি নিয়মিত পণ্যের বাইরে অফিস, হোম, হসপিটাল, ওয়ার হাউজ সিস্টেম ইত্যাদির সলিউশন দিচ্ছে। দেশের বাইরেও অটবির পণ্য রপ্তানি হয়। সার্কভুক্ত প্রতিটি দেশেই অটবির পণ্য বাজারজাত হয়। এছাড়া মধ্যপ্রাচ্যে অটবির বাজার রয়েছে। এদের মধ্যে ভারতে অটবির সর্বাধিক পণ্য রপ্তানি হয়। অটবির সবচেয়ে বড়ো বাজার ভারতে।

## তথ্যসূত্র

## বহিঃসংযোগ
* দাপ্তরিক ওয়েবসাইট 

বিষয়শ্রেণী:বাংলাদেশের ব্যবসায় প্রতিষ্ঠান
বিষয়শ্রেণী:আসবাবপত্র নির্মাণকারী প্রতিষ্ঠান
বিষয়শ্রেণী:বাংলাদেশী মার্কা
বিষয়শ্রেণী:১৯৭৫-এ বাংলাদেশে প্রতিষ্ঠিত
ক্যাথরিন সুইৎজার

**ক্যাথরিন ভারজিনিয়া ''ক্যাথি'' সুইৎজার** (জন্ম ৫ জানুয়ারি ১৯৪৭ অ্যামবারগ, জার্মানি) একজন মার্কিন লেখিকা, টেলিভিশন ভাষ্যকার ও দূরপাল্লার দৌড়বিদ। ১৯৬৭ সালে উনি প্রথম নথিভুক্ত মহিলা হিসেবে বস্টন ম্যারাথনে অংশগ্রহণ করেন।

দৌড় চলাকালীন জক সেম্পল নামক কর্মকর্তা ওনাকে থামাবার চেষ্টা করেন, কিন্তু ওনার প্রেমিক, যিনি ওনার সাথেই দৌড়োচ্ছিলেন, জককে ঠেলে ফেলে দেন ও সুইৎজার দৌড় শেষ করেন। ১৯৭২ সাল থেকে বস্টন ম্যারাথনে মহিলাদের অংশগ্রহণ বৈধ করা হয়।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:মার্কিন নারীবাদী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২০শ শতাব্দীর মার্কিন নারী ক্রীড়াবিদ
বিষয়শ্রেণী:সিরাকিউজ বিশ্ববিদ্যালয়ের প্রাক্তন শিক্ষার্থী
কুম্ভলগড়

থাম্ব|280x280পিক্সেল
**কুম্ভলগড়** (কুম্ভল দুর্গ) পশ্চিম ভারতে রাজস্থানের উদয়পুরের কাছে রাজসামান্ড জেলায় আরাবল্লি পর্বতমালায় অবস্থিত একটি মেবার দুর্গ। এটি বিশ্ব ঐতিহ্যবাহী স্থানের অন্তর্গত রাজস্থানের পাহাড়ী দুর্গগুলির অন্যতম। ১৫শ শতাব্দীতে রানা কুম্ভ দ্বারা নির্মিত এই দুর্গ মেবারের বীর যোদ্ধা ও শাসক রানা প্রতাপের জন্মস্থান। উনবিংশ শতাব্দী অবধি অধিকৃত এই দুর্গ এখন জনসাধারণের জন্য খোলা ও প্রতি সন্ধ্যায় কিছুক্ষনের জন্য আলোকসজ্জায় সজ্জিত হয়। কুম্ভলগড় উদয়পুরের ৮২ কিমি উত্তর-পশ্চিমে অবস্থিত। চিতরগড়ের পর এটিই মেবারের সবথেকে গুরুত্বপূর্ণ দুর্গ।

বিষয়শ্রেণী:রাজপুত স্থাপত্য
বিষয়শ্রেণী:রাজস্থানের দূর্গ
বিষয়শ্রেণী:ভারতের বিশ্ব ঐতিহ্যবাহী স্থান
আসকার দীঘি

**আসকার দীঘি** ১৬৬৬ সালের ২৭ জানুয়ারি মোগলেরা আরাকানদের পরাজিত করে চাটিগাঁ দুর্গ দখল করেন। মোগলদের অনেক ফৌজদার ছিল। মোগলদের দ্বিতীয় ফৌজদার হলেন আস্কর খাঁ। আস্কর খাঁর আসল নাম ছিল আবদুল্লাহ বেগ। আর পূর্ণ নাম ছিল নবাব আস্কর খাঁ বজমে সানি। ১৬৬৯-১৬৭১ খ্রিষ্টাব্দ পর্যন্ত তিন বছর তিনি চট্টগ্রামের শাসনকর্তা ছিলেন। মোগল শাসনামলে এই দুর্গে ১০ হাজার সৈন্য বা ফৌজ থাকত। ফৌজদের জন্য পানি সরবরাহের সুবিধার্থে নবাব আস্কর খাঁ এই দীঘি খনন করান। এই ‘দীঘি’ নিয়ে অনেক কিংবদন্তি প্রচলিত আছে।

প্রায় সাড়ে ৪০০ বছরের ইতিহাস এই দীঘির। রহমতগঞ্জ মৌজার জামাল খান এলাকায় আসকার দীঘির অবস্থান। এই দীঘির নামেই এলাকাটি পরিচিত। প্রচলিত জনশ্রুতি থেকে জানা গেছে, প্রাচীনকালে চট্টগ্রাম ছিল জিন-পরি-অধ্যুষিত দেশ। পীর বদর শাহ এসে অলৌকিক চাটির (মাটির প্রদীপ) আলোর তেজের সাহায্যে জিন-পরি তাড়ান। সেই থেকে এই জনপদের নাম হয় চাটিগাঁ।

## তথ্যসূত্র

বিষয়শ্রেণী:বাংলাদেশের জলাশয়
স্তেপান মাকারভ

**স্তেপান ওসিপোভিচ মাকারভ** (; (জন্ম: ৮ জানুয়ারি ১৮৪৯ – মৃত্যু: ১৩ এপ্রিল ১৯০৪) ছিলেন একজন রুশ ভাইস অ্যাডমিরাল। তিনি একাধারে রুশ রাজকীয় নৌবাহিনীর একজন অত্যন্ত দক্ষ ও পুরস্কৃত কর্মকর্তা, রুশ বিজ্ঞান আকাদেমি কর্তৃক পুরস্কৃত একজন সমুদ্রবিজ্ঞানী, এবং বহুসংখ্যক বইয়ের রচয়িতা ছিলেন। মাকারভ কয়েকটি জাহাজের নকশাও তৈরি করেছিলেন। ১৯৪৬ সালে শাখালিন দ্বীপের শিরিতোরু শহরকে তার সম্মানে মাকারভ নামকরণ করা হয়।

## প্রাথমিক জীবন

স্তেপান মাকারভ ১৮৪৯ সালের ৮ জানুয়ারিতে নিকোলায়েভে (বর্তমান মিকোলাইভ, ইউক্রেন) জন্মগ্রহণ করেন। তার পিতা ছিলেন রাজকীয় রুশ নৌবাহিনীর একজন অতিরিক্ত কর্মকর্তা। ১৮৫৮ সালে তার পরিবার নিকোলায়েভস্ক না আমুরে শহরে চলে যায় এবং মাকারভ সেখানকার একটি বিদ‍্যালয়ে পড়াশোনা করেন। ১৮৬৩ সালে তিনি রুশ নৌবাহিনীতে যোগদান করেন এবং রুশ প্রশান্ত মহাসাগরীয় নৌবহরে একজন ক‍্যাডেট হিসেবে দায়িত্ব পালন করেন। ১৮৬৬ সালে তিনি *আস্কোল্দ* নামক একটি জাহাজে করে উত্তমাশা অন্তরীপের মধ‍্যে দিয়ে ভ্লাদিভোস্তক থেকে ক্রন্সতাদৎ পর্যন্ত একটি নৌযাত্রায় অংশগ্রহণ করেন। মাকারভ ১৮৬৭ থেকে ১৮৭৬ সাল পর্যন্ত অ‍্যাডমিরাল আন্দ্রেই পোপোভের অধীনে বাল্টিক নৌবহরে দায়িত্ব পালন করেন। ১৮৭৬ সালে তাকে কৃষ্ণসাগরীয় নৌবহরে বদলি করা হয়।

## তুর্কি ও তুর্কমেনদের বিরুদ্ধে যুদ্ধ

মাকারভ ১৮৭৭–১৮৭৮ সালের রুশ–তুর্কি যুদ্ধে অংশগ্রহণ করেন। এসময় তিনি রুশ টর্পেডো বোট *ভেলিকি ক্নিয়াজ  কনস্তান্তিনে*র অধিনায়ক হিসেবে বহু পুরস্কার ও সম্মাননা অর্জন করেন। নৌসেনাপতিদের মধ‍্যে যাঁরা নৌযুদ্ধে প্রথম টর্পেডো বোট বহর ব‍্যবহার করেছিলেন তাদের মধ‍্যে তিনি একজন। ১৮৭৮ সালের ১৪ জানুয়ারি তিনি বাতুমির নিকটে অটোমান নৌযান *ইন্তিবাখ*কে টর্পেডো ছুঁড়ে ডুবিয়ে দেন। এটি ছিল বিশ্বের প্রথম সফল টর্পেডো ব‍্যবহার।

১৮৭৯–১৮৮০ সালে তিনি মধ‍্য এশিয়ার তুর্কমেনদের বিরুদ্ধে যুদ্ধে অংশ নেন। গিওক তেপের যুদ্ধের সময় তিনি রুশ বাহিনীর নৌবহরের অংশ ছিলেন। ১৮৮১ সালের ১ জানুয়ারি তাকে ক‍্যাপ্টেন, ১ম শ্রেণি পদে উন্নীত করা হয়।

## নৌ আবিষ্কারক

## বৈকাল হ্রদের বরফভাঙ্গা জাহাজসমূহ

## রুশ–জাপান যুদ্ধ

## স্মৃতিস্তম্ভ

## টীকা

## তথ্যসূত্র

## বই তালিকা
*
*
* 
*
*
*
*MPHK Catalogue of collectible silver coins 2012-13 p.&nbsp;37., p.&nbsp;81 http://asia-business.ru/netcat_files/Image/COINS/Catalog%202012-2013%20MPHK.pdf

## বহিঃসংযোগ

*Admiral Makarov, in Russian
*Biography at peoples.ru, in Russian

বিষয়শ্রেণী:১৮৪৯-এ জন্ম
বিষয়শ্রেণী:১৯০৪-এ মৃত্যু
বিষয়শ্রেণী:রুশ সাম্রাজ্যিক নৌবাহিনীর অ্যাডমিরাল
বিষয়শ্রেণী:রুশ মেরু অভিযাত্রী
বিষয়শ্রেণী:রুশ সাম্রাজ্যের অভিযাত্রী
বিষয়শ্রেণী:রুশ সাম্রাজ্যের উদ্ভাবক
বিষয়শ্রেণী:রুশ–জাপান যুদ্ধের নিহত রুশ সামরিক ব্যক্তি
বিষয়শ্রেণী:ইউক্রেনীয় মেরু অভিযাত্রী
বিষয়শ্রেণী:ইউক্রেনীয় অভিযাত্রী
বিষয়শ্রেণী:ইউক্রেনীয় উদ্ভাবক
বিষয়শ্রেণী:রুশ সাম্রাজ্যের সামুদ্রিক প্রকৌশলী
বিষয়শ্রেণী:মিকোলাইভের সামরিক ব্যক্তি
বিষয়শ্রেণী:সেন্ট স্তানিস্লাউস পদকপ্রাপ্ত (রোমানোভ রাজবংশ)
বিষয়শ্রেণী:জাহাজসহ ডুবে যাওয়া অধিনায়ক
বিষয়শ্রেণী:সমুদ্র অধিনায়ক
বিষয়শ্রেণী:রুশ সাম্রাজ্যের সামরিক লেখক
বিষয়শ্রেণী:মিকোলাইভের লেখক
বিষয়শ্রেণী:রুশ বিজ্ঞানী
চাঁদের পাহাড়

* চাঁদের পাহাড় (উপন্যাস)
* চাঁদের পাহাড় (চলচ্চিত্র)
* চাঁদের পাহাড় (অনুমোদিত কাজসমূহ)